H&M-betogings maak wêreldwyd opslae | Netwerk24
Deur Elsje Du Toit 13 Januarie 2018 20:45
Suid-Afrika is weer wêreldnuus nadat betogers H&M-winkels in Gauteng en die Wes-Kaap geplunder het.
The Daily Mail in Brittanje, USA Today in Amerika en news.com.au in Australië het almal Saterdag verslag gedoen oor die betogings en die plundering deur mense in EFF-kleure wat daarop gevolg het.
Intussen het musikante ook hul misnoeë uitgespreek oor die Sweedse klerewinkelgroep se advertensie van 'n swart seun met 'n baadjie waarop die woorde "Coolest monkey in the jungle" staan.
G-Eazy, 'n musikant en vervaardiger, het volgens CBS Philly sy samewerkingsooreenkoms met die groep laat vaar. Hy het saam met H&M aan 'n klerereeks vir mans gewerk wat op 1 Maart op die rakke sou wees.
"Nadat ek die advertensie gesien het, is ek nie meer so opgewinde oor die internasionale veldtog nie. Dus het ek besluit om ons vennootskap te beëindig," het hy gesê.
The Weeknd, 'n sanger van Kanada, het sy ook samewerkingsooreenkoms met die klerewinkel beëindig.
Hy het die reeks "Spring Icons Selected by The Weeknd", uitgebring. Dit is sedert verlede jaar te koop en is steeds aanlyn beskikbaar.